Број: П-КД 6367/4-9

Датум: 05.02.2020. године

На основу члана 63. Закона о јавним набавкама (Сл. гласник РС бр. 124/12, 14/15 и 68/15), а у вези поступка јавне набавке велике вредности бр. 4/2020- набавка добара- храна за потребе Центра за заштиту одојчади, деце и омладине, поводом Ваших питања, достављамо одговоре:

Питања:

1. Vaša izmena objavljena na portalu javnih nabavki 4.2.2020 u vezi JN 04/20 nije u skladu sa tumačenjem nadležnog Ministarstva - Uprave za veterinu broj 32307-11/2020-05 od 9.1.2020. u kome se iznosi mišljenje da važeći propisi ne poznaju status ,,trgovca, posrednika" koji ne skladišti hranu. Zbog svega iznetog je neophodno da izmena vaše konkrusne dokumentacije bude usklađena sa važećim Zakonom o veterinarstvu i Zakona o bezbednosti hrane kao i tumačenjem navedenog Ministarstva.
2. lsto tako molimo da definišete uslove za promenu cena, jer se razlikuju u konkursnoj dokumentaciji strana l8 i 19, i u modelu ugovora strana 66, 67.

Одговори:

1. Наручилац је предвидео за намирнице за које је неопходно вршити адекватно складиштење, као и хлађење и смрзавање, с обзиром на врсту и природу намирница, да понуђач достави Решење за објекат за складиштење. Дакле, понуђач било да се бави производњом намирница или прометом намирница, неопходно је да за наведене намирнице поседује простор за складиштење истих. Понуђач не мора поседовати објекат за складиштење у сопственом власништву, али је дужан да објекат закупи од другог правног лица или предузетника који поседује објекат за складиштење и да у складу са тим достави Уговор о пословној сарадњи са тим лицем.
2. Услови за усклађивање уговорене цене су јасно дефинисани конкурсном документацијом, како у делу услови тако и у моделу Уговора о јавној набавци. Рок важења понуде, сходно члану 90. Закона о јавним набавкама одређује Наручилац, он се обавезно наводи у понуди и исти не може бити краћи од 30 дана од дана отварања понуда.

Дакле, наведени рок почиње да тече од дана отварања понуда и суштина самог

рока је да одржава важење понуде Понуђача, поготово у случајевима када,   
 услед наступања одређених околности (нпр. подношења захтева за заштиту

права), дође до померања датума закључења Уговора и када је потребно да,

уколико дође до истека рока важења понуде, Наручилац у писаном облику

затражи од Понуђача продужење рока, а како би се могло приступити

закључењу Уговора.

Имајући све ово у виду, Наручилац је предвидео да рок важења понуде не буде краћи од 30 дана од дана отварања понуда.

Када је у питању усклађивање цена, та могућност је дозвољена након закључења Уговора, према унапред јасно дефинисаним параметрима у Уговору и Конкурсној документацији, сходно члану 115. став 2. Закона о јавним набавкама (усклађивање цена за разлику од рока важења понуде није обавезно предвидети Конкурсном документацијом, већ је на Наручиоцу да ли ће истo предвидети). Право је и Наручиоца и Понуђача да траже усклађивање цена, дужни су да захтев размотре, с тим што нико од њих није дужан да исти усвоји.

Рок који је одредио Наручилац, као параметар, представља временски период у коме

Понуђач не може да тражи усклађивање цена и који почиње да тече од дана закључења

Уговора.

Дакле, почетак рока важења понуда је унапред јасно дефинисан, док се почетак

претходно наведеног рока не може у погледу тачног дана унапред предвидети.

Такође, предметни рокови се разликују и у погледу дана истицања.

Рок важења понуде престаје да тече даном закључења Уговора, јер је тиме дошло до

коначног прихватања понуде изабраног Понуђача, а као што је речено од тог тренутка

почиње да тече одложни рок који се тиче усклађивања цена.

Цене наведене у понуди понућача су важеће све до момента усвајања евентуално

поднетог образложеног писаног захтева за усклађивањем цена од стране једне од

уговорних страна.

Комисија за јавне набавке